Viborger Samler, 1849-08-27
Sønderborg, den 21de August. De schleswigholsteinske Fanger, som omtrent 1700 i Tallet allerede i Søndags Morges vare ankomne hertil fra Hovedstaden og indsatte paa Slottet, udvexledes idag mod vore fangne Søfolk og Soldater, hvis Antal vel neppe var halvt saa stort. Kl. 11 1/2 Formiddag marscherede Jnsurgenterne imellem et af den kongl. Fodgarde paa begge Sider af Gaden dannet Spallier ud fra Slottet igjennem Søndergaden og over Ponton Broen til Sundeved, medens deres Officerer førtes over i Baade; de Syge og Saarede bleve kjørte. Hvo som havde Leilighed til i Nærheden at iagttage disse Jnsurgentfanger, han vil sande med os, at de hverken i legemlig eller aandelig Henseende fortjene den Roes, hvormed de schlesw. holst. Blade stedse have omtalt dem. Jstedetfor eine jugendkraftige und schöne Armee saae vi næsten kun unge spinkle Mennesker, der neppe havde Duun paa Hagen, med tildeels grimme Phystognomier, og istedetfor den i de schl. holst. Aviser ved hver Leilighed lovpriste Gesittigung, hvorved disse "Junglinge især skulde udmærke sig, fandt vi, at de baade i Ord og Gierning udmærkede sig ved det Modsatte. Allerede ved Overgangen over Broen gave de umiskjendelige Prøver paa deres raae og uslebne Sæder deels ved at istemme deres forhaanende Sange, deels ved at skjælde de Danske ud for "dänisches Pack o. s. v., uagtet de dog endnu befandt sig paa dansk Grund og Eiendom. Vi hørte dem saaledes bl. A. sige: "Nu gaaen vi naa Schleswig=Holstein, awer vi schullen hald wedder trug kamen, undatop en gans andre Art, dann wüllen vi dat dansche Pack wol krigen". Ved Udvexlingen viste mange af dem sig især som raae og kaade Drenge; thi neppe var der commanderet "Marsch!" til dem, førend de huiede og skraalede og sang "Schleswig Holstein meerumschlungen" af fuld Hals. Hvor ganske anderledes opførte sig ikke vore frigivne Soldater og Matroser, som Schleswig=Holsteinerne dog saa gjerne ville beskylde for raae og vilde Mennesker, Rolig og anstændig saae vi dem betræde Friheden Territorium, hilsende saavel deres fordums Fiender, Preusserne, der havde escorteret dem ned til Dyppel Banke, som os, deres Brødre og Venner, med et af sand inderlig Glæde straalende Ansigt og med samme Rolighed og Anstændighed fortsætte deres Vei ned til Færgebroen, hvor Dampskibet "Slesvig ventede paa dem for strax at overføre dem til Kjøbenhavn. Vi beklage oprigtigen, at derpaa Grund deraf ikke forundtes Sønderborgerne Leilighed til at berede de kjære Venner den hjertelige og broder lige Modtagelse, de under andre Omstændigheder vistnok vilde have beredt dem. - Jnsurgentfangerne havde i saa Henseende bedre Lykke, og et gammelt bekjendt Ordsprog, sandede sig da ogsaa ved denne Leilighed. De bleve modtagne med uendelig schl. holst. Jubel af deres paa og bagved Skandserne forsamlede Brødre og Søstre, ikke alene med vedvarende Hurraraab, Velkomstaler og Blomsterregn, (en Bondekone fra Dyppel fortalte os, at man deroppe havde hele Læs af Blomster og Blomsterkrandse), men ogsaa med alslags qvægende Mad og Drikke, som ifølge Bondekonens Forsikkring Enhver af de Forsamlede havde bragt med til dem. Til Festens Forskjønnelse blev naturligviis strax efter Fangernes Udlevering det schl. holst. Flag opplantet paa samtlige Skandser og Batterier og paa selve Festpladsen alene vaiede 6 saadanne Klude.